Mestská časť Bratislava - Nové Mesto

Materiál na rokovanie
Miestneho zastupiteľstva
dňa 09.09.2014

N á v r h 
na prenájom pozemkov v k.ú. Nové Mesto spolu vo výmere 31 755 m2 od Istrochem Reality, a.s.

Predkladá:						       Materiál obsahuje:

Ing. Ľudovít Kollárik,					       1. Návrh uznesenia
prednosta						       2. Dôvodovú správu
                                                                                	       3. časť LV č. 477
	4. snímka z mapy

	       

Spracovateľ:						       Stanovisko právnej skupiny:

Mgr. Marianna Moravcová Tomčíková	
poverená vedením 
oddelenia právneho, podnikateľských činností
evidencie súpisných čísiel a správy pozemkov				  

Na rokovanie prizvať:

spracovateľa

september 2014
Návrh uznesenia:

M i e s t n e    z a s t u p i t e ľ s t v o

s c h v a ľ u j e

	prenájom pozemkov registra „C“ KN nachádzajúcich sa v katastrálnom území Nové Mesto, obec BA – m.č. Nové Mesto, okres Bratislava III, zapísaných na LV č. 477, ktoré sú vo výlučnom vlastníctve spoločnosti Istrochem Reality, a.s., so sídlom: Nobelova č. 34, 836 05 Bratislava, zastúpenej: Ing. Jindřich Archalous, predseda predstavenstva a Ing. Pavol Zelenay, podpredseda predstavenstva, zapísanej v Obchodnom registri Okresného súdu Bratislava I, oddiel Sa, vložka č.: 2572/B, IČO: 35 797 525: 

I.  	na ktorých sa nachádza zeleň, v rozsahu: 

a)	pozemok parcelné č. 13162, druh pozemku ostatné plochy o výmere 2429 m2,

b)	pozemok parcelné č. 13167/2, druh pozemku zastavané plochy a nádvoria o výmere 7960 m2,

c)	pozemok parcelné č. 13175/2, druh pozemku ostatné plochy o výmere 3783 m2,

d)	pozemok parcelné č. 13175/3, druh pozemku ostatné plochy o výmere 653 m2,

e)	pozemok parcelné č. 13180/2, druh pozemku ostatné plochy o výmere 6099 m2,

f)	pozemok parcelné č. 13145/24, druh pozemku ostatné plochy o výmere 448 m2,

g)	pozemok parcelné č. 13145/74, druh pozemku ostatné plochy o výmere 89 m2,

h)	pozemok parcelné č. 13145/78, druh pozemku zastavané plochy a nádvoria o výmere 44 m2,

i)	pozemok parcelné č. 13145/91, druh pozemku ostatné plochy o výmere 75 m2,

j)	pozemok parcelné č. 13158/2, druh pozemku ostatné plochy o výmere 224 m2,

k)	pozemok parcelné č. 13145/92, druh pozemku ostatné plochy o výmere 25 m2

spolu vo výmere 21829 m2.

II.	na ktorých sa nachádzajú cesty a chodníky, v rozsahu:

a)	pozemok parcelné č. 13145/18, druh pozemku  ostatné plochy o výmere 1 047 m2,

b)	pozemok parcelné č. 13145/19, druh pozemku zastavané plochy a nádvoria o výmere 380 m2,

c)	pozemok parcelné č. 13167/2, druh pozemku zastavané plochy a nádvoria o výmere 3 973 m2,

d)	pozemok parcelné č. 13175/2, druh pozemku ostatné plochy o výmere 1 000 m2,

e)	pozemok parcelné č. 13180/2, druh pozemku ostatné plochy o výmere 1 500 m2,

f)	pozemok parcelné č. 22072/2, druh pozemku zastavané plochy a nádvoria o výmere 2 026m2.

spolu vo výmere 9 926 m2

za celkovú cenu nájmu vo výške 985,- € bez DPH (slovom deväťstoosemdesiatpäť eur), t.j. 1.182,- € vrátane DPH za 1 rok, čo predstavuje 82,08 € bez DPH (osemdesiatdva eur osem centov), t.j. 98,50 € vrátane DPH za mesiac
 
na obdobie odo dňa účinnosti nájomnej zmluvy na 10 rokov.

a)  bez pripomienok

b)  s pripomienkami

Dôvodová správa:

Prenájom pozemkov:

Predmetné pozemky sa na nachádzajú v lokalite okolia nám. Biely kríž a predstavujú najmä priľahlé a okolité pozemky vo vzťahu k bytovým domom a občianskej vybavenosti v Mestskej časti Bratislava - Nové Mesto. 

Mestská časť má záujem si pozemky prenajať za účelom využitia na verejnoprospešné účely v záujme občanov dotknutej mestskej časti, a to najmä, nie však výlučne na účely: 

a)	revitalizácie parku Biely Kríž v zmysle projektovej dokumentácie nájomcu,

b)	revitalizácie detských ihrísk nachádzajúcich sa na predmetných pozemkoch, vrátane prislúchajúcich športovísk,

c)	odstránenia suchých stromov a kríkov, ako aj náhradnú výsadbu a starostlivosť o zeleň,

d)	budovania kontajnerových stojísk na základe samostatných osobitných dohôd, t.j. výlučne na základe osobitného súhlasu prenajímateľa, 

e)	umiestňovania mestského mobiliáru pre verejnosť (napr. lavičky, smetné koše, atď.) na základe samostatných osobitných dohôd, t.j. výlučne na základe osobitného súhlasu prenajímateľa.